cyanic-selkie/wikianc huggingface dataset:
Αποξυόμενος της Κροατίας
Το άγαλμα
Ο Αποξυόμενος της Κροατίας έχει ύψος 1μ. και 92 εκ. και στέκεται επάνω σε μια βάση πάχους 10 εκ. Σύμφωνα με τον ιστορικό Nenad Cambi, από το Σπλίτ και τον καθηγητή Vincenzo Saladino, από το Πανεπιστήμιο της Φλωρεντίας το άγαλμα κατασκευάστηκε τον δεύτερο ή τον πρώτο π.Χ. αιώνα. Το όνομα του δημιουργού του δεν είναι γνωστό όμως η ομορφιά του αγάλματος και η ποιότητα της χύτευσης του, δείχνει ότι πρέπει να ήταν κάποιος ιδιαίτερα εξειδικευμένος γλύπτης. Ο αρχαιολόγος Nenad Cambi, αφού μελέτησε τις αναλογίες του αγάλματος και το σωματότυπό του και την κατασκευή των μυών τού άνω τμήματος του κορμού του, υποστήριξε ότι πιθανώς αναπαριστά παλαιστή. Σύμφωνα με τον ίδιο αρχαιολόγο, το άγαλμα δεν πρέπει να ονομάζεται Αποξυόμενος αλλά Καθαριστής Στλεγγίδος επειδή αναπαριστά αθλητή που καθαρίζει την στλεγγίδα μετά τον καθαρισμό του μ’ αυτή και όχι αθλητή κατά τον καθαρισμό του σώματός του με το εν λόγω εργαλείο.
Η χρονολόγηση με ραδιενεργό άνθρακα οργανικού υλικού (ξύλα, σπόροι φρούτων κ.α.) που βρέθηκε μέσα στο άγαλμα έδειξε ότι ο Αποξυόμενος της Κροατίας δε βρέθηκε στη θάλασσα αμέσως μετά την κατασκευή του αλλά κάποια στιγμή ανάμεσα στο 20 π.Χ. και στο 110 μ. Χ.
Μετά την ανεύρεση του αγάλματος έγιναν έρευνες στην ευρύτερη περιοχή και τα σχετικά ευρύματα κάνουν τους ερευνητές να πιστεύουν ότι το άγαλμα δεν βρέθηκε στη θάλασσα λόγω κάποιου ναυαγίου αλλά ρίχτηκε, για άγνωστο λόγο, από κάποιο ρωμαϊκό εμπορικό πλοίο στη διάρκεια μιας καταιγίδας. Ίσως να βρέθηκε στη θάλασσα κατά τη διάρκεια της μεταφοράς του σε μια από τις μεγάλες πόλεις στα βόρεια της Αδριατικής θάλασσας. (Ακυληία, Τεργέστη, Ραβένα, Πούλα, Parentium –σημ. Πόρετς). Είναι επίσης πιθανόν το άγαλμα να προοριζόταν για μια ρωμαϊκή βίλα με λουτρά, στον Κόλπο Verige, στο νησί Veli Brijun.
Έκθεση του αγάλματος στην Κροατία και σε άλλες χώρες
Αφού ολοκληρώθηκε η αποκατάσταση του αγάλματος ο Αποξυόμενος της Κροατίας εκτέθηκε στο Αρχαιολογικό Μουσείο του Ζάγκρεμπ, από τον Μάιο μέχρι τον Σεπτέμβριο του 2006. Έπειτα μεταφέρθηκε στην Ιταλία και εκτέθηκε μέχρι τα τέλη Ιανουαρίου 2007, στο Παλάτσο Μέντιτσι Ρικάρντι (Palazzo Medici Riccardi), στη Φλωρεντία. . Τον Οκτώβριο του 2007 αποφασίστηκε ο Αποξυόμενος της Κροατίας να τοποθετηθεί σε μουσείο που ξεκίνησε να κατασκευάζεται στο Mali Lošinj. Μέχρι την ολοκλήρωσή του το άγαλμα βρίσκεται στο Αρχαιολογικό Μουσείο του Ζάγκρεμπ.
Ο Αποξυόμενος της Κροατίας εκτέθηκε σε διάφορα μουσεία στην Κροατία και στο εξωτερικό: στο Βρετανικό Μουσείο, στο Μουσείο Γκέτι, στο Λος Άντζελες, στο Αρχαιολογικό Μουσείο στο Osijek, στο Ναυτικό και Ιστορικό Μουσείο της Ριέκας, στο Εθνογραφικό Μουσείο του Σπλιτ, στο Μουσείο of Antique Glass στο Ζαντάρ και στη Γκαλερί Klovićevi Dvori στο Ζάγκρεμπ.
Εξωτερικοί σύνδεσμοι
Κατηγορία:Αρχαία ελληνικά αγάλματα
Βενετικό δημοψήφισμα αυτονομίας 2017
Το βενετικό δημοψήφισμα αυτονομίας 2017 πραγματοποιήθηκε στις 22 Οκτωβρίου στη Βενετία της Ιταλίας. Το δημοψήφισμα δεν ήταν δεσμευτικό, αλλά ήταν πιθανό να έχει συνέπειες, όσον αφορά τις διαπραγματεύσεις μεταξύ της ιταλικής κυβέρνησης και αυτής του Βένετο, καθώς η περιφερειακή κυβέρνηση θα ζητούσε περισσότερες εξουσίες, εάν το "ναι" κέρδιζε. Σύμφωνα με τον Μάριο Μπερτολίσι, καθηγητή δικαίου και σύμβουλο της περιφερειακής κυβέρνησης, το δημοψήφισμα επρόκειτο να είχε "συστατική εξουσία". Είχε χαρακτηρισθεί και άχρηστο. Τελικά, το «ναι» επικράτησε με ποσοστό 98.1%, έναντι του "όχι" που έλαβε μόλις 1.9%, ωστόσο η προσέλευση στην εκλογική διαδικασία ήταν πολύ χαμηλή, της τάξεως του 57.2%.
Ιστορικό
Η ημερομηνία του δημοψηφίσματος ανακοινώθηκε από τον πρόεδρο του Βένετο, τον Λούκα Ζαΐα, τον Απρίλιο του 2017 μετά από δεκαετίες συζητήσεων και προσπαθειών υποστηρικτών του βενετσιάνικου εθνικισμού, ο οποίος ανέδειξε τη δεκαετία του 1980-90. Τόσο το 1992 όσο και το 2000 το Συνταγματικό Δικαστήριο απέρριψε προτάσεις για παρόμοια δημοψηφίσματα που υπέβαλε το Περιφερειακό Συμβούλιο της Βενετίας.
Το 2014 το Plebiscito.eu, μια δευτερεύουσα βενετική οργάνωση και η υποτιθέμενη διακλαδική επιτροπή, διοργάνωσε ένα διαδικτυακό ανεπίσημο δημοψήφισμα ανεξαρτησίας. Τον Ιούνιο του 2015 το Συνταγματικό Δικαστήριο έκρινε ότι το δημοψήφισμα για την ανεξαρτησία ήταν αντίθετο προς το Σύνταγμα, αλλά ενέκρινε ένα δημοψηφίσματα αυτονομίας με το ερώτημα "Θέλετε να αποδοθούν στην περιφέρεια του Βένετο περαιτέρω μορφές και ειδικοί όροι αυτονομίας;" Η Λομβαρδία, που γειτνιάζει με το Βένετο στα ανατολικά, διεξήγαγε παρόμοιο δημοψήφισμα στις 22 Οκτωβρίου. Τόσο ο Ζαΐα όσο και ο Πρόεδρος της Λομβαρδίας Ρομπέρτο Μαρόνι είναι μέλη της Λέγκας του Βορρά και, συγκεκριμένα, της Λέγκα Βένετα και της Λέγκα Λομπάρντα, αντίστοιχα. Το LN είναι ισχυρός υποστηρικτής της ομοσπονδιακής μεταρρύθμισης, αλλά στην περίπτωση αυτή τα δημοψηφίσματα υποστηρίζονται επίσης από το Κίνημα των Πέντε Αστέρων. Το περιοδικό The Economist, το οποίο στοιχηματίζει ότι θα κυριαρχήσει το στρατόπεδο "ναι", προβλέπει επίσης ότι, λόγω του αντιληπτού «αντινότιου κώνου» της ψηφοφορίας, οι «εθνικές φιλοδοξίες» του Ματέο Σαλβίνι, ομοσπονδιακού γραμματέα του LN, θα επηρεαστούν αρνητικά με μια ηχηρή νίκη, ενώ ο Ζαΐα θα μπορούσε να γίνει ο «μελλοντικός ηγέτης του κόμματος».
Παραπομπές
Κατηγορία:Δημοψηφίσματα το 2017 Κατηγορία:Δημοψηφίσματα στην Ιταλία Δημοψηφισμα
Αραβική μουσική
Η αραβική μουσική (αραβικά: الموسيقى العربية, μεταγραφή στο λατινικό αλφάβητο: al-mūsīqā al-ʿArabīyah) είναι η μουσική του αραβικού κόσμου με όλα τα διαφορετικά στυλ και είδη μουσικής. Οι αραβικές χώρες έχουν πολλά πλούσια και ποικίλα στυλ μουσικής, καθώς και πολλές γλωσσικές διαλέκτους, με κάθε χώρα και περιοχή να έχει τη δική της παραδοσιακή μουσική. Η αραβική μουσική έχει μακρά ιστορία αλληλεπίδρασης με πολλά άλλα τοπικά μουσικά στυλ και είδη. Αντιπροσωπεύει τη μουσική όλων των λαών που αποτελούν τον αραβικό κόσμο σήμερα, και τα 22 κράτη.
Κατηγορία:Αραβικός πολιτισμός
Φ.Ε.Α. Ν. Φιλαδέλφειας / Ν. Χαλκηδόνας
Η Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας είναι ελληνικός αθλητικός σύλλογος, ο οποίος δραστηριοποιείται στην περιοχή του Δήμου Φιλαδέλφειας - Χαλκηδόνος, στην Αττική. Επίσημο έτος ίδρυσής του είναι το 1989 και αγωνίζεται με χρώματα το γαλάζιο και το λευκό. Διατηρεί τμήματα αποκλειστικά καλαθοσφαίρισης για αθλήτριες και αθλητές όλων των ηλικιακών ομάδων.
Ονομασία
Μετά την ίδρυσή της το 1989, η «Φιλαθλητική Ένωση '96» ενώθηκε το Μάιο του 2003 με τον «Άτταλο». Απέκτησε νέα ονομασία, «Φιλαθλητική Ένωση Άτταλος», για να μετονομαστεί τον Ιούνιο του 2007 σε «Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας».
Ως Φ.Ε. Άτταλος (2003-2007)
Την αγωνιστική περίοδο 2004-05 ο Άτταλος βρισκόταν ανάμεσα στις 14 ομάδες που συνέθεσαν το 2ο Όμιλο Νότου της Γ' Εθνικής Κατηγορίας. Μετά την ολοκλήρωση των αγωνιστικών του υποχρεώσεων είχε στη συγκομιδή του 10 νίκες και 14 ήττες, ισοβαθμώντας με τον Α.Ο. Αρδηττού. Στην τελική βαθμολογική κατάταξη βρέθηκε στην 9η θέση, αποφεύγοντας τον υποβιβασμό.
Την επόμενη χρονιά, 2005-06, τοποθετήθηκε στον 1ο Όμιλο Νότου, τον οποίο συνέθεσαν 13 σύλλογοι. Στη διάρκεια της χρονιάς η ομάδα συγκέντρωσε 11 νίκες και 13 ήττες, τερματίζοντας σε κατάσταση ισοβαθμίας με το Γ.Σ. Κορωπίου. Βάσει των επόμενων κριτηρίων κατάταξης βρέθηκε οριστικά στη 10η θέση του τελικού βαθμολογικού πίνακα γνωρίζοντας την επιστροφή του στις τοπικές κατηγορίες.
Τον Ιούνιο του 2007 προέκυψε και η μετονομασία του Αττάλου σε «Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας» ή «Φ.Ε.Α.» για συντομία.
Μακροχρόνια πορεία στην Ε.Σ.Κ.Α. (2007-2013)
Τις επόμενες δύο περιόδους συμμετείχε στο Πρωτάθλημα της Β' Κατηγορίας Ανδρών.
Με προπονητή το Μάριο Δεσποτάκη, ο οποίος τη χρονιά εκείνη προπονούσε τόσο το ανδρικό όσο και το γυναικείο τμήμα το οποίο και ανέβασε στην Α1 Εθνική Κατηγορία, η Φ.Ε.Α. κατόρθωσε να επιστρέψει στην Α' Κατηγορία Ε.Σ.Κ.Α. για την περίοδο 2009-10. Απέναντι σε 15 αντιπάλους, η ομάδα συγκέντρωσε στη διάρκεια της χρονιάς 8 νίκες και 22 ήττες. Στην τελική βαθμολογική κατάταξη βρέθηκε στη 14η θέση με αποτέλεσμα να υποβιβαστεί μόλις ένα χρόνο μετά την άνοδό της στην Α' Κατηγορία. Στα μέσα της χρονιάς ο Δεσποτάκης αποχώρησε από το σύλλογο, με τον Αλέξη Καρατζά να τον αντικαθιστά στον πάγκο της ανδρικής ομάδας.
Την επόμενη χρονιά, 2010-11, η Φ.Ε.Α. επέστρεψε στη Β' Κατηγορία και συγκεκριμένα στο 2ο Όμιλο αυτής, τον οποίο σχημάτισαν συνολικά 16 ομάδες. Στην τελική βαθμολογική κατάταξη βρέθηκε στην 6η θέση, εξασφαλίζοντας την παραμονή της χωρίς προβλήματα. Η συγκομιδή της χρονιάς ήταν 17 νίκες και 13 ήττες, όσες μάζεψε και ο Α.Ο. Πεύκης, ο οποίος, όμως, τοποθετήθηκε μία θέση υψηλότερα βάσει των επόμενων κριτηρίων κατάταξης.
Η αγωνιστική περίοδος 2011-12 ήταν λίγο-πολύ επανάληψη της προηγούμενης, με τη διαφορά ότι το 2ο Όμιλο της Β' Κατηγορίας συνέθεσαν αυτή τη φορά 14 ομάδες. Για δεύτερη συνεχόμενη χρονιά, η Φ.Ε.Α. ολοκλήρωσε τις αγωνιστικές της υποχρεώσεις στην 6η θέση της βαθμολογίας, έχοντας απολογισμό 15 νίκες και 11 ήττες.
Την περίοδο 2012-13 η ομάδα συμμετείχε στο Πρωτάθλημα του 1ου Ομίλου της Β' Κατηγορίας Ε.Σ.Κ.Α. επιζητώντας την άνοδο απέναντι σε 12 αντιπάλους. Μετά την ολοκλήρωση της κανονικής περιόδου η Φ.Ε.Α. βρέθηκε στην 5η θέση του βαθμολογικού πίνακα με 13 νίκες και 11 ήττες. Ο Πρωταθλητής Απόλλων Αθηνών κέρδισε απευθείας την άνοδο, ωστόσο οι ομάδες των θέσεων 2 έως 5 αναμετρήθηκαν μεταξύ τους σε διαδικασία Play-offs. Η Φ.Ε.Α. διασταυρώθηκε με την Ολυμπιάδα Παπάγου, η οποία είχε κατάλάβει τη 2η θέση. Η Ολυμπιάδα μετέφερε ήδη δύο νίκες από την κανονική περίοδο απέναντι στη Φ.Ε.Α. και χρειαζόταν μία ακόμη. Την πέτυχε άμεσα με σκορ 73-71 αφήνοντας τη Φ.Ε.Α. εκτός Τελικών.
Πορεία επιστροφής στη Γ' Εθνική (2013-2015)
Τη χρονιά 2013-14 - πάντα στα πλαίσια του 1ου Ομίλου της Β' Κατηγορίας - η Φ.Ε.Α. έδειξε πολύ καλό αγωνιστικό πρόσωπο διεκδικώντας δυναμικά το Πρωτάθλημα. Μια αγωνιστική πριν το τέλος, όμως, της κανονικής περιόδου γκρεμίστηκε από την κορυφή με αποτέλεσμα να τερματίσει στη 2η θέση. Έχοντας πετύχει 23 νίκες και 3 ήττες απέναντι σε 13 αντιπάλους, ισοβάθμισε με τον πρωτοπόρο Τρίτωνα Σεπολίων, ωστόσο τοποθετήθηκε χαμηλότερά του βάσει των επόμενων κριτηρίων κατάταξης. Παρά την ατυχία της η Φ.Ε.Α. διεκδίκησε την άνοδο μέσω διαδικασίας Play-offs αντιμετωπίζοντας στη σειρά των Ημιτελικών τον Άγιο Θωμά απέναντι στον οποίο μετέφερε μία ήττα και μία νίκη από την κανονική περίοδο. Στο πρώτο μεταξύ τους παιχνίδι η Φ.Ε.Α. κέρδισε εντός έδρας με σκορ 78-74, παίρνοντας το πλεονέκτημα. Στο δεύτερο παιχνίδι η ομάδα της Νέας Φιλαδέλφειας επικράτησε ξανά με το οριακό 70-71 κι έτσι πέρασε στους Τελικούς. Εκεί βρέθηκε αντιμέτωπη με τον Αίολο-Ταύρο 2006 με τη σειρά να ξεκινάει από το 1-1 εφόσον στην κανονική περίοδο ο Αίολος-Ταύρος είχε νικήσει εύκολα στην έδρα του με 70-55 και η Φ.Ε.Α. είχε ανταποδώσει με 57-43 στο δικό της γήπεδο. Οι δύο ομάδες εξάντλησαν τη σειρά εφόσον χρειάστηκαν τρία παιχνίδια για να αποφασιστεί η ομάδα που θα ανέβαινε στην Α' Κατηγορία: αρχικά η Φ.Ε.Α. πήρε το προβάδισμα με σκορ 74-56, αλλά στη συνέχεια ο Αίολος-Ταύρος ισοφάρισε αποφασιστικά με σκορ 77-71. Στον τελευταίο αγώνα η Φ.Ε.Α. έγινε τελικά η δεύτερη ομάδα από τον Όμιλό της που εξασφάλισε την άνοδό της στην Α' Κατηγορία, νικώντας τον Αίολο-Ταύρο με σκορ 77-64. Την ίδια χρονιά, στο Κύπελλο Ανδρών της Ε.Σ.Κ.Α. η Φ.Ε.Α. γνώρισε την ήττα στη Γ' Φάση από το Νικηφόρο με σκορ 50-73, με αποτέλεσμα να αποκλειστεί από τη συνέχεια της διοργάνωσης.
Την αγωνιστική περίοδο 2014-15 η ομάδα της Νέας Φιλαδέλφειας αγωνίστηκε στο Πρωτάθλημα της Α' Κατηγορίας Ε.Σ.Κ.Α. σε μοναδικό όμιλο τον οποίο συνέθεσαν 14 ομάδες. Ο απολογισμός της κανονικής περιόδου ήταν 16 νίκες και 10 ήττες για την ομάδα, η οποία τοποθετήθηκε στην 3η θέση της βαθμολογικής κατάταξης, μια πολύ καλή επίδοση για ομάδα που μόλις ανέβηκε στην κατηγορία. Βάσει προκήρυξης, οι ομάδες που κατέλαβαν τις θέσεις 2 έως 5 διαγωνίστηκαν μεταξύ τους σε διαδικασία Play-offs με έπαθλο την άνοδο στη Γ' Εθνική Κατηγορία. Σε πρώτη φάση η Φ.Ε.Α. διασταρώθηκε με τον 4ο Άρη Πετρούπολης. Οι δύο ομάδες μετέφεραν μία νίκη έκαστη από την κανονική περίοδο (αξιοσημείωτα εκτός έδρας) και χρειάζονταν άλλες δύο για να περάσουν στους Τελικούς. Η Φ.Ε.Α. αναδείχθηκε νικήτρια στο πρώτο παιχνίδι με σκορ 71-59, επίτευγμα που επανέλαβε και στο δεύτερο με σκορ 74-83 εκτός έδρας αυτή τη φορά. Με τον τρόπο αυτό πέρασε στη σειρά των Τελικών. Επόμενος αντίπαλος της Φ.Ε.Α. ήταν ο Απόλλων Αθηνών με τον οποίο επίσης μοιραζόταν μία νίκη και μια ήττη από την κανονική περίοδο. Δύο διαδοχικές ήττες (89-68, 45-62) στέρησαν την άνοδο στη Φ.Ε.Α. που, ωστόσο, παρέμενε πρώτη επιλαχούσα σε περίπτωση ανακατατάξεων. Η ίδια η παραμονή στην Α' Κατηγορία ήταν άθλος για την ομάδα, αφενός γιατί υποβιβάστηκαν 8 από τις 14 ομάδες, αφετέρου γιατί λόγω διάφορων προβλημάτων η χρονιά έκλεισε με εφτά άνδρες και τέσσερις εφήβους. Τελικά στις αρχές Ιουνίου του 2015 η Φ.Ε.Α. εκμεταλλέυτηκε πράγματι την πρόσκληση της Ε.Ο.Κ. για άνοδο. Προπονητής των δύο επιτυχημένων προηγούμενων ετών ήταν ο Κυριάκος Κοσμίδης που είχε στο παρελθόν εργαστεί στο γυναικείο τμήμα.
Αγωνιστική περίοδος 2015-2016
Κατά την αγωνιστική περίοδο 2015-16, η Φ.Ε.Α. Ν. Φιλαδέλφειας / Ν. Χαλκηδόνας λαμβάνει μέρος στο Πρωτάθλημα της Γ' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και ειδικότερα στον 1ο Όμιλο Νότου.
Έδρα του συλλόγου είναι το Κλειστό Γυμναστήριο Νέας Φιλαδέλφειας χωρητικότητας 400 θεατών. Πρόεδρος του διοικητικού συμβουλίου είναι ο Γιάννης Μητρόπουλος. Καθήκοντα πρώτου προπονητή διατηρεί ο Κυριάκος Κοσμίδης με συνεργάτη το Γιώργο Τσούφη.
Πρώτη θητεία στην Α2 Εθνική (2005-2008)
Κατά την αγωνιστική περίοδο 2004-05, οπότε και η ομάδα αγωνιζόταν ακόμη με την επωνυμία Φ.Ε. Άτταλος, η κατάληψη της κορυφής του βαθμολογικού πίνακα της Α' Κατηγορίας Γυναικών της Ε.Σ.Κ.Α. την οδήγησε στα εθνικά πρωταθλήματα. Προπονητής την περίοδο αυτή ήταν ο Κυριάκος Κοσμίδης.
Πραγματοποιώντας το ντεμπούτο της στην Α2 Εθνική Κατηγορία την περίοδο 2005-06 κατέλαβε την 9η θέση στον τελικό βαθμολογικό πίνακα. Την επόμενη χρονιά, 2006-07, σκαρφάλωσε στην 5η θέση με συγκομιδή 18 νίκες και 8 ήττες.
Έχοντας πλέον αλλάξει το όνομά του σε Φ.Ε.Α., ο σύλλογος τερμάτισε την περίοδο 2007-08 3ος στο Πρωτάθλημα πιστοποιώντας την καλή του αγωνιστική κατάσταση. Εν τέλει, τη χρονιά 2008-09 κατέκτησε με 22 νίκες και 4 ήττες την κορυφή του Ομίλου Νότου, λαμβάνοντας το εισιτήριο για την Α1 Εθνική Κατηγορία. Την ίδια χρονιά, στα πλαίσια του θεσμού του Κυπέλλου Ελλάδος έφτασε μέχρι τη Δ' Φάση, όπου αποκλείστηκε από τον Άρη Χολαργού με σκορ 51-76.
Περίοδος μέγιστης ακμής (2009-2012)
Κατά την αγωνιστική περίοδο 2009-10 η Φ.Ε.Α. έλαβε μέρος για πρώτη φορά στην ιστορία της στο πρωτάθλημα της Α1 Εθνικής Κατηγορίας. Στις πρώτες αγωνιστικές καθήκοντα προπονητή διατηρούσε ο Μάριος Δεσποτάκης με συνεργάτη το Γιάννη Λιαπάκη. Στις αρχές Δεκεμβρίου το συμβόλαιο αμφότερων διακόπηκε, για να αντικατασταθούν από τον Κυριάκο Κοσμίδη που επέστρεψε στο σύλλογο. Μετά την ολοκλήρωση των αγωνιστικών της υποχρεώσεων, η Φ.Ε.Α. βρέθηκε στην 8η θέση της τελικής βαθμολογίας, εξασφαλίζοντας την παραμονή της στην κατηγορία και για την επόμενη χρονιά.
Ένα πολύ σημαντικό σημείο στην ιστορία της Φ.Ε.Α. ήταν η συμμετοχή της στο Μεγάλο Τελικό του Κυπέλλου Ελλάδος τη χρονιά αυτή. Το Final-4 διεξήχθη στις 17 και 18 Απριλίου 2010 στη Βέροια. Στον ημιτελικό η ομάδα της Νέας Φιλαδέλφειας νίκησε τον Πανιώνιο Σμύρνης με σκορ 58-66, περνώντας επιτυχώς στον Τελικό. Εντούτοις εκεί υπέστη συντριπτική ήττα με σκορ 87-39 από τον Αθηναϊκό, χρονιά κατά την οποία η ομάδα του Βύρωνα κατέκτησε Triple Crown. Παρά την ήττα της η Φ.Ε.Α. δέχθηκε συγχαρητήρια επιστολή από το Σ.Ε.Π.Κ. για την επιτυχημένη της πορεία και επειδή, αν και νεοφώτιστη, κατάφερε να χρισθεί φιναλίστ στο Κύπελλο.
Η αγωνιστική περίοδος 2010-11 υπήρξε η πιο επιτυχημένη αγωνιστικά στην ιστορία του συλλόγου, καθώς κατέλαβε την 3η θέση στην Α1 Εθνική κατά την κανονική περίοδο του πρωταθλήματος και τη 2η μετά τη διαδικασία των play-off. Στους τελικούς αντιμετώπισε την ομάδα του Αθηναϊκού, χάνοντας το τρόπαιο με τρεις συνεχόμενες ήττες. Στο Κύπελλο δεν επανέλαβε την επιτυχία της περασμένης χρονιάς, καθώς αποκλείστηκε στη «Φάση των 16», γνωρίζοντας την ήττα από τον Απόλλωνα Πτολεμαΐδας με 69-67 στο Κλειστό της Νέας Φιλαδέλφειας.
Την αγωνιστική περίοδο, 2011-12, η ομάδα αντιμετώπισε πολύ σοβαρά οικονομικά προβλήματα, με τις αθλήτριες να πραγματοποιούν αποχή από τις προπονήσεις για κάποιο διάστημα. Η κατάσταση είχε αντίκτυπο και στην αγωνιστική εικόνα της ομάδας, η οποία ολοκλήρωσε τη χρονιά στη 10η θέση, μπαίνοντας στη διαδικασία των πλέι-άουτ με αντίπαλο τον ΠΑΟΚ Εν τέλει υποβιβάστηκε στην Α2 Εθνική, με το σύνολο των καλαθοσφαιριστριών να αποχωρούν από το σύλλογο. Παράλληλα ανακοινώθηκε η απόσυρση της Φ.Ε.Α. από το Κύπελλο το Φεβρουάριο του 2012.
Επιστροφή στην Α2 Εθνική (2012-2014)
Κάνοντας ένα νέο ξεκίνημα στην Α2 Εθνική, την περίοδο 2012-13, οπότε και οι κατηγορίες υπέστησαν αναδιαρθρώσεις, η Φ.Ε.Α. κατέλαβε στην τελική βαθμολογική κατάταξη της κανονικής περιόδου την 5η θέση. Κατάφερε να παραμείνει στην κατηγορία και την επόμενη χρονιά χάρις στον υποβιβασμό του Ολυμπιακού Βόλου από την Α1 Εθνική. Στο Κύπελλο αποκλείστηκε κατά την 3η Αγωνιστική της Α' Φάσης, γνωρίζοντας την ήττα από τον Σπόρτιγκ Αθηνών με 63-62.
Κατά την αγωνιστική περίοδο, 2013-14, η Φ.Ε.Α. Ν. Φιλαδέλφειας / Ν. Χαλκηδόνας διαγωνίστηκε στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει 17 νίκες και 5 ήττες και χάνοντας μόλις ένα παιχνίδι στο δεύτερο γύρο, κατέλαβε την 3η θέση του τελικού βαθμολογικού πίνακα, εξασφαλίζοντας χωρίς προβλήματα την παραμονή της στην κατηγορία.
Στα πλαίσια του θεσμού του Κυπέλλου Ελλάδος η ομάδα γνώρισε την ήττα στην 2η Αγωνιστική της Α' Φάσης από τον Ηρόδοτο με σκορ 59-65, με αποτέλεσμα να αποκλειστεί από τη συνέχεια της διοργάνωσης.
Διαφαινόμενη απορρόφηση από την Α.Ε.Κ. και διάλυση
Το καλοκαίρι του 2013 η διοίκηση του συλλόγου δημοσιοποίησε επαφές της με την ερασιτεχνική ΑΕΚ με τη σκέψη να αναδημιουργηθεί το τμήμα γυναικείας καλαθοσφαίρισης των «κιτρινόμαυρων» και να πάρει τη θέση της Φ.Ε.Α. στην Α2 Εθνική κατόπιν απορρόφησης/συγχώνευσης.
Η γυναικεία ομάδα έχει διαλυθεί.
Σημειώσεις
<references group="σ."/>
Παραπομπές
Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις αθλητικών συλλόγων το 1989 Κατηγορία:Ιδρύσεις ομάδων καλαθοσφαίρισης σε άγνωστο έτος
Έντουαρντ Τζέιμς Όλμος
Ο Έντουαρντ Τζέιμς Όλμος (Edward James Olmos ; 24 Φεβρουαρίου 1947) είναι Αμερικανός ηθοποιός, σκηνοθέτης, παραγωγός και ακτιβιστής. Είναι περισσότερο γνωστός για τους ρόλους του στο Miami Vice (1984-1989), στο American Me (1992, το οποίο επίσης σκηνοθέτησε), στο Battlestar Galactica (2004-2009), στο Stand and Deliver (1988) και στο Blade Runner (1982), καθώς και στην συνέχειά του Blade Runner 2049 (2017). Το 2018 συμμετείχε στην σειρά Mayans MC.
Για την συμμετοχή του στο Miami Vice, ο Όλμος κέρδισε το βραβείο Έμμυ Καλύτερου Ηθοποιού σε Δραματική Σειρά (1985) καθώς και την Χρυσή Σφαίρα Καλύτερου Ηθοποιού σε Σειρά, Μίνι Σειρά ή Τηλεοπτική Ταινία. Για την ερμηνεία του στην ταινία Stand and Deliver, ο Όλμος ήταν υποψήφιος για Χρυσή Σφαίρα και για Όσκαρ Καλύτερου Ηθοποιού σε Πρωταγωνιστικό Ρόλο.
Είναι επίσης γνωστός για τον ρόλο του ως πατριάρχη στην ταινία Selena, ως του αφηγητή El Pachuco στην θεατρική και κινηματογραφική παραγωγή του Zoot Suit και την φωνή του Chicharrón στο Coco.
Παραπομπές
Κατηγορία:Αμερικανοί ηθοποιοί Κατηγορία:Αμερικανοί σκηνοθέτες
Φράιμπουργκ (αποσαφήνιση)
Εναλλακτικές γραφές της λέξης μπορεί να απαντώνται ως εξής:
Δουκάτο της Βεστφαλίας
Το Δουκάτο της Βεστφαλίας (Γερμανικά: Herzogtum Westfalen) ήταν ένα ιστορικό έδαφος στην Αγία Ρωμαϊκή Αυτοκρατορία, που υπήρχε από το 1102 έως το 1803. Βρίσκεται στην ευρύτερη περιοχή της Βεστφαλίας, αρχικά μια από τις τρεις κύριες περιοχές του γερμανικού Δουκάτου της Σαξονίας και σήμερα μέρος της κρατίδιο της Βόρειας Ρηνανίας-Βεστφαλίας. Το δουκάτο κατεχόταν από τους Αρχιεπίσκοπους και τους Εκλέκτορες της Κολωνίας μέχρι την διαμεσολάβηση του το 1803.
Παραπομπές
Κατηγορία:Δουκάτα της Αγίας Ρωμαϊκής Αυτοκρατορίας Κατηγορία:Μεσαιωνική Γερμανία Κατηγορία:Πρώιμη Νεότερη ιστορία της Γερμανίας Κατηγορία:Βεστφαλία
Δημοτικό Στάδιο Έδεσσας
Το Δημοτικό Στάδιο Έδεσσας είναι αθλητική εγκατάσταση πολλαπλών χρήσεων στην Έδεσσα. Η κύρια κερκίδα του σταδίου έχει χωρητικότητα 4.000 θέσεων, αλλά όταν η ομάδα του Εδεσσαϊκού έπαιζε στην Α' Εθνική Κατηγορία ποδοσφαίρου το γήπεδο φιλοξενούσε έως και 10.000 θεατές.
Στο στάδιο γίνονται επίσης αγώνες στίβου, μιας και αυτό έχει τις κατάλληλες υποδομές. Επιπλέον, στον χώρο βρίσκεται το παλαιό γήπεδο καλαθοσφαίρισης της Έδεσσας και το δημοτικό γυμναστήριο, καθώς και ένας μικρός χώρος καλυμμένος με γρασίδι, στο πίσω μέρος της αχρησιμοποίητης κερκίδας. Το στάδιο βρίσκεται στο κέντρο της πόλης.
Το στάδιο από τις 19 Μαΐου 2012 έχει πάρει το όνομα του πρώην ποδοσφαιριστή του ΠΑΟΚ, Χριστόφορου (Φόρη) Γεντζή, ο οποίος καταγόταν από την Έδεσσα.
Παραπομπές
Κατηγορία:Στάδια ποδοσφαίρου στην Ελλάδα Κατηγορία:Εδεσσαϊκός Κατηγορία:Έδεσσα Κατηγορία:Στάδια πολλαπλών χρήσεων στην Ελλάδα
Piaget SA
Η Piaget SA είναι ελβετική εταιρεία υψηλής ωρολογοποιίας και κοσμηματοποιίας, που ίδρυσε το 1874 ο Georges Piaget στο χωριό «La Côte-aux-Fées». Ανήκει στον όμιλο Richemont, ο οποίος εξειδικεύεται στα είδη πολυτελείας.
Οι απαρχές (1874-1942)
Το 1874, ο Georges-Edouard Piaget ανοίγει το πρώτο του εργαστήριο στην οικογενειακή φάρμα, στο μικρό χωριό La Côte-aux-Fées στο ελβετικό καντόνι Jura. . Τα ρολόγια τσέπης και οι μηχανισμοί υψηλής ακρίβειας, που κατασκευάζει για ξακουστές μάρκες, κάνουν το όνομά του σύντομα γνωστό κι έξω από τα όρια της επαρχίας του Νeuchâtel. Το 1911, ο Timothée Piaget, υιός του Georges Piaget, αναλαμβάνει τα ηνία της οικογενειακής επιχείρησης. Από τότε η επιχείρηση εξειδικεύεται στην κατασκευή ρολογιών-μπρασελέ. .
Μία κατοχυρωμένη μάρκα (1943-1955)
Με πρωτοβουλία των εγγονών του ιδρυτή, Gérald και Valentin Piaget, η μάρκα Piaget κατατίθεται ως εμπορικό σήμα το 1943. Από τότε, το εργαστήριο του La Côte-aux-Fées παράγει τις δικές του δημιουργίες και αναπτύσσεται ταχύτατα στο εξωτερικό. Η γρήγορη επέκταση της οικογενειακής επιχείρησης οδηγεί στην ίδρυση το 1945 μιας νέας μονάδας παραγωγής, επίσης στο La Côte-aux-Fées, αλλά περισσότερο προσανατολισμένης στην καινοτομία και τους υπέρλεπτους μηχανισμούς (extra-plat).
Ο μηχανισμός extra-plat και η κοσμηματοποιία (1956-1963)
Το 1957, το εργαστήριο του La Côte-aux-Fées κυκλοφορεί τον Calibre 9P, τον πρώτο κουρδιζόμενο μηχανισμό extra-plat (πάχους 2 χιλιοστών). Αργότερα, το 1960, οι ωρολογοποιοί της Piaget δημιουργούν τον Calibre 12P, τον λεπτότερο αυτόματο μηχανισμό του κόσμου, πάχους 2,3 χιλιοστών (κερδίζοντας μια θέση στο Βιβλίο Guinness). Η συλλογή της Piaget αρχίζει να διαφοροποιείται. Μαζί με τα ρολόγια-νομίσματα, τα ρολόγια-δαχτυλίδια, τα ρολόγια-καρφίτσες και τα ρολόγια-μανικετόκουμπα, η Piaget δημιουργεί τα πρώτα της κοσμήματα. Το 1957, κυκλοφορεί το ανδρικό ρολόι Emperador, που γίνεται σύμβολο της εταιρείας. Η επέκταση των δραστηριοτήτων της οδηγεί την εταιρεία να ανοίξει μια ακόμη μονάδα παραγωγής στη Γενεύη, η οποία αναλαμβάνει την κοσμηματοποιία, ενώ το 1959 ανοίγει και το πρώτο της κατάστημα.
Η άνθηση (1964-1987)
Τα κοσμήματα της εταιρείας θα αποκτήσουν γρήγορα διεθνή αναγνώριση χάρη σε προσωπικότητες όπως η Τζάκι Κένεντι, η Τζίνα Λολομπριτζίτα και ο Άντι Γουόρχολ. Το 1964, η Piaget παρουσιάζει τα πρώτα ρολόγια με καντράν διακοσμημένα με ημιπολύτιμες πέτρες όπως λαζουλίτη, τυρκουάζ, όνυχα ή ακόμα και τιγριόφθαλμο. Στη συνέχεια, η Piaget κυκλοφορεί το ρολόι-μανσέτα, σύμβολο της υψηλής ωρολογοποιίας. Το 1976, βγαίνει ο Calibre 7P, ο πιο μικρός μηχανισμός quartz της γενιάς του. Το 1979 βγαίνει το Piaget Polo, το οποίο χάρη στο μοντέρνο στυλ του γίνεται το εμβληματικό μοντέλο της μάρκας. Την ίδια επιτυχία γνωρίζει και η συλλογή Dancer που κυκλοφορεί το 1986. Υπό την προεδρία του Yves Piaget από το 1980, η Piaget κατοχυρώνει τη θέση της ως «κοσμηματοποιού της ωρολογοποιίας».
Συγχώνευση (1988-2000)
Ο όμιλος ειδών πολυτελείας Vendôme, πλέον Richemont, εξαγοράζει την Piaget το 1988. Νέες συλλογές κυκλοφορούν τη δεκαετία του '90: Possession, Tanagra, Limelight καθώς και η Miss Protocole με τα εναλλασσόμενα μπρασελέ. Στον τομέα της ωρολογοποιίας, η Piaget θα κυκλοφορήσει το μοντέλο Altiplano, ενώ το 1999 θα επαναφέρει ένα από τα κλασικά της, τη σειρά Emperador. Τα πολύπλοκα κομμάτια υψηλής ωρολογοποιίας θα αποτελέσουν μέρος μιας κοινής συλλογής υπό την ονομασία Black Tie.
Νέος μηχανισμός (2001-2008)
Το 2001, ανοίγει ένα νέο εργαστήριο Υψηλής Ωρολογοποιίας Piaget στο Plan-les-Ouates, λίγο έξω από τη Γενεύη. Οι μηχανισμοί εξακολουθούν να κατασκευάζονται στο ιστορικό λίκνο της οικογένειας στο La Côte-aux-Fées. Το νέο κτήριο στεγάζει πάνω από 40 ειδικότητες ωρολογοποιών και κοσμηματοποιών. Την ίδια χρονιά, η Piaget ανανεώνει το ρολόι Polo της δεκαετίας του '70 και κυκλοφορεί τη συλλογή Magic Reflections. Τα εργαστήρια σχεδιάζουν πολλούς νέους μηχανισμούς και το 2002 βγάζουν τον πρώτο μηχανισμό tourbillon κατασκευής Piaget, τον Calibre 600P, τον πιο λεπτό μηχανισμό tourbillon του κόσμου, πάχους 3,5 χιλιοστών. Το 2004, η Piaget γιορτάζει τα 130 χρόνια από την ίδρυσή της.
Τεχνογνωσία
Όλα τα στάδια σύλληψης, ανάπτυξης και κατασκευής των μηχανισμών γίνονται εξολοκλήρου μέσα στην Piaget. Η μονάδα παραγωγής, που υπάρχει από το 1874, συγκεντρώνει πάνω από 40 ειδικότητες που αναλαμβάνουν όλα τα στάδια, από τη σύλληψη έως την παράδοση ενός τεχνικά περίπλοκου ρολογιού ή ενός κομματιού υψηλής κοσμηματοποιίας. .
Μηχανισμός Extra-plat
Η Piaget συγκαταλέγεται ανάμεσα στους πρωτοπόρους στην κατασκευή μηχανισμών εextra-plats χάρη στον κουρδιστό μηχανισμό 9P και τον αυτόματο 12P, οι οποίοι υπήρξαν οι πιο λεπτοί του κόσμου στην κατηγορία τους το 1957 και 1960 αντίστοιχα. Πιο πρόσφατα, η εξέλιξη αυτών των μηχανισμών οδήγησε στη δημιουργία νέων, όπως οι 430P, 450P και 438P πάχους 2,1 χιλιοστών. Οι τελευταίες αυτές καινοτομίες χρησιμοποιήθηκαν ιδιαιτέρως στον σχεδιασμό της σειράς Altiplano.
Μηχανισμός Tourbillon
Η δημιουργία του μηχανισμού Tourbillon διήρκεσε πάνω από 3 χρόνια. Από την έρευνα αυτή προέκυψε ο calibre 600P, ο πιο λεπτός μηχανισμός tourbillon του κόσμου (πάχους 3,5 χιλιοστών). Η κάσα του είναι ιδιαίτερα πολύπλοκη, αποτελούμενη από 42 μικροσκοπικά στοιχεία, εκ των οποίων 3 γέφυρες τιτανίου, και ζυγίζει μόλις 0,2 γραμμάρια. Ο μηχανισμός tourbillon είναι τύπου volant — στηρίζεται σε έναν μοναδικό άξονα — ενώ ακριβώς από πάνω βρίσκεται το λογότυπο P, κάτι που κάνει την ισορρόπηση του ακόμα πιο περίπλοκη. Για μέγιστη αξιοπιστία, τόσο η συναρμολόγηση όσο και η τοποθέτηση κάθε 600P ανατίθενται σε έναν και μόνο ωρολογοποιό.
Μηχανισμός Tourbillon Squeletteε
Ο μηχανισμός tourbillon volant της Piaget, μια περίπλοκη τεχνική κατασκευή με εμβληματική σημασία, αποτελεί το πιο λεπτό μοντέλο του κόσμου (πάχους μόλις 3,5 χιλιοστών). Διαιρεμένος σε 60 τμήματα που αντιστοιχούν στα δευτερόλεπτα, ένας guilloché ήλιος «ακτινοβολεί» από την κάσα του tourbillon. Το μοντέλο είναι διακοσμημένο με χρυσό και καλυμμένο με πολύτιμες πέτρες. Όλοι οι μηχανισμοί tourbillon squelette, κατοχυρωμένοι με πολλά διπλώματα ευρεσιτεχνίας, συναρμολογούνται και τοποθετούνται από έναν και μόνο ωρολογοποιό.
Μηχανισμός Rétrograde
Ο Calibre 560P είναι ένας αυτόματος μηχανισμός, εξοπλισμένος με ένα πολύπλοκο σύστημα αντίστροφης μέτρησης δευτερολέπτων, η ιδέα και κατασκευή του οποίου έλαβε χώρα μέσα στο εργαστήριο της Piaget. Ο δείκτης κινείται από το 0 έως το 30 πάνω σε ένα τόξο κύκλου 12 ωρών για να επιστρέψει ακαριαία στο σημείο εκκίνησής του. Τα χειροποίητα φινιρίσματά του χρειάστηκαν 24 μήνες για να σχεδιαστούν: διακόσμηση με κυκλικές Côtes de Genève, perlage της πλατίνας, γωνίασμα και επιμήκυνση γεφυρών, μπλε βίδες.
Αυτόματος μηχανισμός
Το 2006 κυκλοφόρησε μια νέα γενιά αυτόματων μηχανισμών. Ο 800P διαθέτει ένδειξη ωρών, λεπτών, κεντρική ένδειξη δευτερολέπτων και μεγάλη ημερομηνία. Οι δύο του μηχανισμοί αποθήκευσης ενέργειας εγγυώνται αυτονομία 72 ωρών. Ο μηχανισμός αυτός των 12 γραμμών, ήτοι 26,8 χιλιοστών, χτυπά στην παραδοσιακή συχνότητα των 21.600 παλμών την ώρα (3 hertz), ενώ το κούρδισμά του εξασφαλίζεται από έναν βιδωτό τροχό ρύθμισης. Η παραλλαγή 850P διαθέτει, επάνω σε δύο μικρότερα καντράν, μια μικρή ένδειξη δευτερολέπτων και μια ένδειξη δεύτερης ωρολογιακής ζώνης. Οι ενδείξεις ημέρας/νύκτας, συγχρονισμένες με την κεντρική ένδειξη ώρας, συμπληρώνουν τις πληροφορίες.
Η τέχνη του σμάλτου
Η Piaget συνεχίζει την τέχνη της ζωγραφικής μινιατούρας ακολουθώντας μια παραδοσιακή τεχνική. Ο τεχνίτης παίρνει ακατέργαστο σμάλτο κι αφού το τρίψει και το καθαρίσει μέχρι να αποκτήσει τη μορφή λεπτής πούδρας, το αναμειγνύει με ουσίες και λειαντικά έλαια, δημιουργώντας την χρωματική του παλέτα. Το σμάλτο απλώνεται με πινέλο σε λεπτά, διαδοχικά στρώματα, το καθένα εκ των οποίων κρυσταλοποιείται αφού ψηθεί στον φούρνο σε θερμοκρασία άνω των 800° Κελσίου. Το καθένα από τα επισμαλτωμένα κομμάτια περνά από την φωτιά περίπου είκοσι φορές. Με αυτόν τον τρόπο το σμάλτο και τα χρώματά του παραμένουν ανεξίτηλα.
Επιλογή και τοποθέτηση πολύτιμων λίθων
Η Piaget στεγάζει το σημαντικότερο εργαστήριο κοσμηματοποιίας της Γενεύης. Όλες οι πέτρες κόβονται, προσαρμόζονται και τοποθετούνται με το χέρι. Το ίδιο συμβαίνει και με την επιλογή των διαμαντιών και των πολύτιμων λίθων. Τα διαμάντια, για παράδειγμα, ανταποκρίνονται στα πρότυπα που αφορούν το χρώμα (D έως G) και την καθαρότητά τους (IF έως VVS). Τα διαμάντια ελέγχονται εξονυχιστικά βάσει εσωτερικών κανονισμών που λαμβάνουν υπόψη το χρώμα, το μέγεθος, την καθαρότητα και τα καράτια. Το εργαστήριο Piaget είναι μέλος των «Council for Responsible Jewellery Practices» και «Kimberley Process Certification Scheme», που εγγυώνται ότι τα διαμάντια δεν προέρχονται από εμπόλεμες περιοχές.
Τα Βραβεία Spirit
Το 2008, η Piaget ήταν χορηγός των βραβείων Spirit, του αμερικανικού φεστιβάλ ανεξάρτητου κινηματογράφου. Η τελετή έλαβε χώρα στις 23 Φεβρουαρίου 2008 στη Santa Monica της Καλιφόρνια. Οι νικητές των βραβείων Spirit ήταν οι:
Τα καταστήματα Piaget
Η Piaget διαθέτει πάνω από 800 καταστήματα σε 84 χώρες σε όλο τον κόσμο. Τα πιο αντιπροσωπευτικά καταστήματα βρίσκονται στην καρδιά των μεγάλων μητροπόλεων:
Βραβεία
Η Piaget, καθ' όλη τη διάρκεια της ιστορίας της, έχει λάβει σειρά διακρίσεων :
Βραβείο Piaget καλύτερου Κοσμηματοποιού-Χρυσοχόου
Το 2005 η Piaget καθιέρωσε το Βραβείο του Καλύτερου Κοσμηματοποιού-Χρυσοχόου (Prix du Meilleur Bijoutier Joaillier). Με το βραβείο αυτό τιμάται ένας ιδιαίτερα ταλαντούχος σπουδαστής του Certificat Fédéral de Capacité. Ο Dorian Recordon ήταν ο πρώτος απόφοιτος που έλαβε το συγκεκριμένο βραβείο.
Εξωτερικοί σύνδεσμοι
Κατηγορία:Επιχειρήσεις της Ελβετίας Κατηγορία:Ρολόγια Κατηγορία:Κοσμηματοποιία Κατηγορία:Κατασκευαστές αξεσουάρ μόδας
220 Στεφανία
Η Στεφανία (Stephania) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1881 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την πριγκήπισσα Στεφανία του Βελγίου (1864-1945), η οποία εκείνη τη χρονιά είχε παντρευτεί τον πρίγκηπα Ροδόλφο της Αυστρίας, διάδοχο του θρόνου της Αυστροουγγρικής Αυτοκρατορίας. Αυτή ήταν η πρώτη φορά που η ονομασία ενός αστεροειδή δόθηκε με την ευκαιρία ενός γάμου, ως γαμήλιο δώρο.
Εξωτερικοί σύνδεσμοι
Στεφανια
Σκύλαξ ο Καρυανδεύς
Ο Σκύλαξ ο Καρυανδεύς ήταν αρχαίος Έλληνας εξερευνητής και συγγραφέας στα τέλη του 6ου και τις αρχές του 5ου αιώνα π.Χ. Τα έργα του έχουν χαθεί, αν και περιστασιακά αναφέρονται ή παρατίθενται από μεταγενέστερους Έλληνες και Ρωμαίους συγγραφείς. Ο Σκύλαξ με εντολή του Δαρείου Α' εξερεύνησε τις ασιατικές ακτές πέρα από τον Ινδό ποταμό όπως αναφέρει ο Ηρόδοτος. Ο Σκύλαξ καταγόταν από τα Καρύανδα, κοντά στην Ιασό, της Καρίας στη Μικρά Ασία.
Ο Αριστοτέλης αναφέρει τον Σκύλακα στα Πολιτικά του, για αναφορά του στους Ινδούς βασιλείς. Από τον Στράβωνα αναφέρεται στη Γεωγραφία του (βιβλίο 12, κεφ.4, παρ. 8).
Αναφορές
Κατηγορία:Θαλασσοπόροι εξερευνητές Κατηγορία:Έλληνες Ινδολόγοι
Μουσείο Μαρμαροτεχνίας
δεξιά Το Μουσείο Μαρμαροτεχνίας στον Πύργο της Τήνου δημιουργήθηκε από το Πολιτιστικό Ίδρυμα Ομίλου Πειραιώς (ΠΙΟΠ), το οποίο έχει και την ευθύνη για τη λειτουργία του. Ανήκει στο Δίκτυο Θεματικών Μουσείων του Ιδρύματος.
Το έργο χρηματοδοτήθηκε από το Γ΄ Κοινοτικό Πλαίσιο Στήριξης, αφού εντάχθηκε στο Περιφερειακό Επιχειρησιακό Πρόγραμμα Νοτίου Αιγαίου 2000-2006, και την Τράπεζα Πειραιώς.
Στο Μουσείο παρουσιάζεται η τεχνολογία του μαρμάρου, υλικού που κατέχει ιδιαίτερη θέση στην αρχιτεκτονική και την τέχνη της Ελλάδας από την αρχαιότητα έως τις μέρες μας, ενώ παράλληλα περιγράφεται αναλυτικά το πλέγμα εργαλειακού εξοπλισμού και τεχνικών. Ταυτόχρονα, με την έμφαση που δίνεται στην προβιομηχανική και πρωτοβιομηχανική Τήνο, του σημαντικότερου νεοελληνικού κέντρου μαρμαροτεχνίας, αναδεικνύεται το κοινωνικό και οικονομικό πλαίσιο στο οποίο αναπτύχθηκαν τα τοπικά εργαστήρια.
Εκθεσιακές ενότητες
Η μόνιμη έκθεση περιλαμβάνει ποικίλα κοσμικά, εκκλησιαστικά, επιτύμβια και καθημερινής χρήσης πρωτότυπα έργα σε μάρμαρο (υπέρθυρα, κρήνες, οικόσημα, φουρούσια, προσκυνητάρια, γουδιά, κ.ά.), πήλινα προπλάσματα και γύψινα αντίγραφα, εργαλεία λατόμευσης και μαρμαροτεχνίας, μηχανολογικό εξοπλισμό, αρχειακό υλικό, καθώς και την πλουσιότερη συλλογή σχεδίων παλαιών μαρμαρογλυπτών που υπάρχει στην Ελλάδα. Αυτός ο αριθμός αυθεντικών αντικειμένων συγκεντρώθηκε κυρίως χάρις στην ευαισθητοποίηση ιδιωτών αλλά και φορέων, οι οποίοι τα δώρισαν ή τα παραχώρησαν στο Ίδρυμα. Σε συνδυασμό, εξάλλου, με τις αλληλένδετες αναπαραστάσεις λατομείου, εργαστηρίου μαρμαροτεχνίας και συναρμογής δεσποτικού θρόνου, οι επισκέπτες έχουν την ευκαιρία να γνωρίσουν παραδοσιακές τεχνικές και διαδικασίες που αφορούν την εξόρυξη, την πρώτη επεξεργασία και μεταφορά του μαρμάρου, καθώς και τη μορφοποίηση και τοποθέτηση μιας κατασκευής· με άλλα λόγια, τη διαδρομή από την πρώτη ύλη έως το ολοκληρωμένο έργο. Παράλληλα, το οπτικοακουστικό υλικό της έκθεσης ζωντανεύει με τρόπο άμεσο τις παραδοσιακές μεθόδους εργασίας του λατόμου και του μαρμαροτέχνη, ενώ οι εικόνες του οδοιπορικού καταγράφουν την έντονη παρουσία του μαρμάρου σε ολόκληρο το νησί και παροτρύνουν τους επισκέπτες σε δικές τους περιηγήσεις.
Τέλος, η έκθεση επεκτείνεται στους υπαίθριους χώρους του μουσείου. Στην πλατεία μπροστά από την είσοδο εκτίθενται ανυψωτική μηχανή μαρμάρων (μπίγα) και βαγονέτο για τη μεταφορά όγκων, από το λατομείο της Βαθής στον εξώστη, μπαζοβαγονέτο (σέσουλα), στροφή και ράγες από το λατομείο της Πατέλας, μαζί με ολοκληρωμένα και ημικατεργασμένα μαρμάρινα έργα. Ο ιστορικός μηχανολογικός εξοπλισμός, που παρουσιάζεται στην υπαίθρια έκθεση' και ανασυνθέτει χαρακτηριστικές εικόνες από αντίστοιχους φυσικούς χώρους εργασίας, διασώθηκε, συντηρήθηκε και αποκαταστάθηκε λειτουργικά με τη φροντίδα του Πολιτιστικού Ιδρύματος Ομίλου Πειραιώς.
Εξωτερικοί σύνδεσμοι
Κατηγορία:Κτίρια και κατασκευές στην Τήνο Μαρμαροτεχνιας
Επιφάνεια (μαθηματικά)
Στα μαθηματικά, μια επιφάνεια είναι μια γενίκευση ενός επιπέδου, του οποίου όμως η καμπυλότητα δεν είναι απαραιτήτως μηδέν. Αυτό είναι ανάλογο με το να δούμε μια καμπύλη ως γενίκευση μιας ευθείας γραμμής. Υπάρχουν διάφοροι ακριβέστεροι ορισμοί, ανάλογα με το πλαίσιο της μελέτης και τα μαθηματικά εργαλεία που χρησιμοποιούνται.
Η μαθηματική έννοια της επιφάνειας είναι μια εξιδανίκευση του τι σημαίνει επιφάνεια στην κοινή γλώσσα, την επιστήμη και τα γραφικά του υπολογιστή. δεξιά|μικρογραφία| Μια [[σφαίρα είναι η επιφάνεια μιας συμπαγούς μπάλας, εδώ με ακτίνα r. ]]
Ορισμοί
Συχνά, μια επιφάνεια ορίζεται μέσω εξισώσεων που ικανοποιούνται από τις συντεταγμένες των σημείων της. Αυτή είναι η περίπτωση της γραφικής παράστασης μιας συνεχούς συνάρτησης δύο μεταβλητών. Το σύνολο των ριζών μιας συνάρτησης τριών μεταβλητών είναι μια επιφάνεια, η οποία ονομάζεται πεπλεγμένη επιφάνεια. Εάν η συνάρτηση τριών μεταβλητών που ορίζει την επιφάνεια είναι ένα πολυώνυμο, τότε η επιφάνεια αυτή ονομάζεται αλγεβρική επιφάνεια. Για παράδειγμα, η μοναδιαία σφαίρα είναι μια αλγεβρική επιφάνεια, η οποία μπορεί να οριστεί από την πεπλεγμένη εξίσωση. Κατηγορία:Επιφάνειες Κατηγορία:Γεωμετρία Κατηγορία:Pages with unreviewed translations
Καπελλίτσα Αρκαδίας
Η Καπελλίτσα είναι οικισμός της κοινότητας Τριποταμιάς της δημοτικής ενότητας Τροπαίων του δήμου Γορτυνίας. Βρίσκεται δυτικά από την Τρίπολη ανάμεσα από τους ποταμούς Ερύμανθου και Λάδωνα. Έχει υψόμετρο 176 μέτρα. Απέχει από την Τρίπολη 108 χλμ στην εθνική οδό Τρίπολης-Ολυμπία-Πύργου.
Επισκόπηση
Οι κάτοικοι του χωριού ασχολούνται κυρίως με την γεωργία και την κτηνοτροφία. Μητρόπολη του χωριού είναι ο Ι. Ν. Γεν. Θεοτόκου. Η ονομασία του οικισμού προέρχεται από την λέξη "κάπελλη" που σημαίνει το μεγάλο δάσος, οπότε το "καπελλίτσα" είναι το μικρό δάσος. Οι μόνιμοι κάτοικοι στην απογραφή του 2011 είναι 58.
Πληθυσμός
<mapframe latitude="37.705553" longitude="21.702118" zoom="2" width="200" height="100" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 21.810146570205692,         37.62374937200642        ]      }    }  ] }
Παραπομπές
Κατηγορία:Δήμος Γορτυνίας Κατηγορία:Χωριά του νομού Αρκαδίας
2969 Μίκουλα
Ο Μίκουλα (Mikula) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από θρυλικό αγρότη Μίκουλα Σελυανίνοβιτς (Микула Селянинович), ήρωα της σλαβικής λαϊκής λογοτεχνίας.
Φυσικά χαρακτηριστικά
Τα φυσικά χαρακτηριστικά του Μίκουλα είναι άγνωστα.
Εξωτερικοί σύνδεσμοι-πηγές
Μικουλα
Δουκάτο της Μάσσα και της Καρράρα
Το Δουκάτο της Μάσσα και της Καρράρα (Ιταλικά: Ducato di Massa e Carrara) ήταν κρατίδιο στο βόρειο τμήμα της ιταλικής χερσονήσου που ελέγχει τις πόλεις της Μάσσα και της Καρράρα, από το 1473 έως το 1829. Ακόμη και με τις πολλές εδαφικές αλλαγές και επεκτάσεις που έγιναν κατά τη διάρκεια των αιώνων, το δουκάτο δεν επεκτάθηκε ποτέ πέρα ​​από τα σύνορα με την τρέχουσα επαρχία Μάσσα-Καρράρα, στην ιταλική περιοχή της Τοσκάνης.
Γιόχαν Άλλεντορφ
Ο Γιόχαν Άλλεντορφ (γερμ. Johann Ludwig Konrad Allendorf), (1693 - 1773) υπήρξε Γερμανός παιδαγωγός, κληρικός της Λουθηρανικής εκκλησίας και εκκλησιαστικός υμνογράφος. Γεννήθηκε στις 9 Φεβρουαρίου του έτους 1693 στο Γιόσμπαχ (Josbach) της Άνω Έσσης (Oberhessen). Ο πατέρας του ήταν επίσης λουθηριανός κληρικός. Μορφώθηκε και άρχισε να σπουδάζει το 1711, και από το 1713 παρακολούθησε τα μαθήματα στον Άουγκουστ Φράνκε στο πανεπιστήμιο της Χάλλε. Διορίστηκε αυλάρχης το 1717 στον Δούκα Χένκελ στο Όντερσμπεργκ (Odersberg) του Δυτικού Δρυμού (Westerwald). Από το 1723 υπηρέτησε ως ιδιωτικός διδάσκαλος στην αυλή του Δούκα Έρντμαν Β' (Erdmann II. von Promnitz) στο Ζόραου (Sorau), ο οποίος του ανάθεσε την ενάρετη ανατροφή των θυγατέρων του. Το 1724, όταν μία από τις θυγατέρες του δούκα νυμφεύτηκε τον μεταρρυθμισμένο προτεστάντη Δούκα Άουγκουστ Άνχαλτ-Κότεν, ο Άλλεντορφ την ακολούθησε μετακομίζοντας στο Κότεν, διατελώντας εκεί ως έμπιστος κληρικός της. Διέμεινε δύο δεκαετίες, γράφοντας αρκετούς τόμους εκκλησιαστικών ύμνων. Το 1750, όταν απεβίωσε η Δούκισσα, ο Άλλεντορφ μετακόμισε στην Βέρνιγκερόντε (Wernigerode), όπου διορίστηκε ποιμένας της κοινότητας, και από εκεί, το 1755 στο γειτονικό Νόσερόντε (Nöschenrode). Τέλος, από το 1759 λειτούργησε στην εκκλησία του Αγίου Ούλριχ στην Χάλλε (Halle) παρά του ποταμού Ζάαλε (Saale), ενώ παράλληλα δίδασκε στο λουθηριανό γυμνάσιο της πόλης. Ο Άλλεντορφ απεβίωσε στις 3 Ιουνίου 1773 στην Χάλλε παρά του ποταμού Ζάαλε.
Παραπομπές
Κατηγορία:Γερμανοί παιδαγωγοί Κατηγορία:Υμνογράφοι
Πέτρος Σκαφιάς
Ο Πέτρος Σκαφιάς (1994 - 10 Νοεμβρίου 2018) ήταν Έλληνας πυγμάχος. Αγωνίστηκε σε διάφορους αγώνες κατά τη διάρκεια της σύντομης καριέρας του, ενώ αποτέλεσε και μέλος της ομάδας του Άρη Θεσσαλονίκης. Στους αξιοσημείωτους αγώνες του περιλαμβάνεται ο αγώνας με τον Λεονάρδο Σίνη και τον Νίκο Χατζησάββα. Πέθανε από ανακοπή καρδιάς στις 10 Νοεμβρίου 2018.
Παραπομπές
Κατηγορία:Έλληνες πυγμάχοι
Σέσιλ Μπίτον
Ο Σέσιλ Μπίτον (Sir Cecil Walter Hardy Beaton, Hampstead, βόρειο Λονδίνο, 14 Ιανουαρίου 1904 – Reddish House, Wiltshire, 18 Ιανουαρίου 1980) ήταν Βρετανός κοσμοπολίτης καλλιτέχνης, φωτογράφος, ζωγράφος και σχεδιαστής μόδας. Τιμήθηκε με Βραβείο Όσκαρ για τα κοστούμια της πρωταγωνίστριας της ταινίας Ωραία μου Κυρία (1964). Τιμώντας τη μνήμη και την προσφορά του στην τέχνη, το Κρατικό Μουσείο «Ερμιτάζ» της Αγίας Πετρούπολης, σε συνεργασία με το ίδρυμα «Cecil Beaton Studio Archive» διοργανώνει έκθεση των φωτογραφικών του έργων με τίτλο «Cecil Beaton. Celebrating Celebrity» που θα διαρκέσει έως και τις 14 Μαρτίου 2021. αριστερά|100 px|μικρογραφία|Ο Σέσιλ Μπίτον (πορτρέτο του James Lafayette) Ο Σέσιλ μεγάλωσε σε περιβάλλον εύπορης οικογένειας αφού ο πατέρας του ήταν επιτυχημένος έμπορος και σπούδασε Ιστορία, Τέχνη και Αρχιτεκτονική στο Κολέγιο του Αγίου Ιωάννου του Κέιμπριτζ. Αργότερα στράφηκε στο χώρο της μόδας. Ο Μπίτον δημιούργησε καλλιτεχνικά πορτρέτα διάσημων προσωπικοτήτων, όπως η Μέριλιν Μονρόε, ο Ρούντολφ Νουρέγιεφ, η Όντρεϊ Χέπμπορν κ.α. Για ένα σύντομο διάστημα, κατά τη διάρκεια του Β’ Π.Π. υπήρξε πολεμικός ανταποκριτής, ενώ αργότερα απασχολήθηκε ως επίσημος φωτογράφος για τη Βρετανική Δυναστεία. Ήταν στενός συνεργάτης και φίλος του αυτό-εξόριστου Ρώσου ιμπρεσάριου Σεργκέι Ντιαγκίλεφ και λάτρης των ρωσικών μπαλέτων, όπως και της κορυφαίας χορεύτριας Άννα Πάβλοβα.
Παραπομπές
Κατηγορία:Βρετανοί καλλιτέχνες
Δραβιδικές γλώσσες
Οι Δραβιδικές γλώσσες αποτελούν μια γλωσσική οικογένεια και περιλαμβάνουν περίπου 26 γλώσσες που μιλιούνται από κατά προσέγγιση 200 εκατομμύρια ανθρώπους. Στις δραβιδικές γλώσσες ανήκουν η Κανάντα, η Μαλαγιάλαμ, η Ταμίλ, η Τελούγκου, κ.α. Μιλιούνται κυρίως στη νότια Ινδία και τη Σρι Λάνκα, όπως επίσης και σε περιοχές του Πακιστάν, του Νεπάλ, του Μπανγκλαντές και της ανατολικής και κεντρικής Ινδίας, όπως και στο Αφγανιστάν και το Ιράν.
Αν και δεν έχουν άμεση συγγένεια με κάποια άλλη γλωσσική οικογένεια συνδέονται σε μεγαλύτερο χρονικό βάθος με τις ινδοευρωπαϊκές γλώσσες και άλλες γλωσσικές οικογένειες στο πλαίσιο των νοστρατικών γλωσσών.
Εξωτερικοί δεσμοί
*
Χόλυγουντ στον Τίβερη
Ο όρος Χόλυγουντ στον Τίβερη (Hollywood on the Tiber) είναι μια φράση που χρησιμοποιείται για να περιγράψει την περίοδο της δεκαετίας του 1950 και του 1960 όταν η ιταλική πρωτεύουσα της Ρώμης εμφανίστηκε ως μια σημαντική τοποθεσία για τη διεθνή παραγωγή ταινιών προσελκύοντας πολλές ξένες παραγωγές στα στούντιο της Τσινετσιτά. Σε αντίθεση με την ιταλική κινηματογραφική βιομηχανία, αυτές οι ταινίες δημιουργήθηκαν στην αγγλική γλώσσα για παγκόσμια κυκλοφορία. Παρόλο που οι κύριες αγορές τέτοιων ταινιών ήταν αμερικανικές και βρετανικές, ωστόσο απολάμβαναν ευρεία δημοτικότητα σε άλλες χώρες, συμπεριλαμβανομένης και της Ιταλίας.
Ιστορικό
Στην Ιταλία, οι κινηματογραφιστές χρησιμοποίησαν το τεράστιο συγκρότημα της Τσινετσιτά που είχε χτιστεί τη δεκαετία του 1930 από το φασιστικό καθεστώς του Μπενίτο Μουσολίνι το οποίο είχε ως στόχο την ανοικοδόμηση του ιταλικού κινηματογράφου. Μετά την ανατροπή του Μουσολίνι το 1943, η παραγωγή της Τσινετσιτά διακόπηκε και δεν έγιναν νέες ταινίες μέχρι το 1948.
Άνοδος
Παρόλο που οι αμερικανικές εταιρείες είχαν κάνει γυρίσματα νωρίτερα στην Ιταλία (όπως η βουβή ταινία Νέρων της Fox το 1922 και το Μπεν-Χουρ του 1925 της MGM), η κλίμακα των μεταπολεμικών επενδύσεων ήταν άνευ προηγουμένου. Πολλές από τις ταινίες ήταν επικές παραγωγές, όπου συχνά αναφέρονταν στην Αρχαία Ρώμη και απαιτούσαν μεγάλα σκηνικά ταινιών και κινηματογράφηση τοποθεσιών.
2970 Πεσταλότσι
Ο Πεσταλότσι (Pestalozzi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ελβετού παιδαγωγού Γιόχαν Χάινριχ Πεσταλότσι.
Χόλυγουντ στον Τίβερη
Άνοδος
Άλλες ταινίες περιελάμβαναν της σύγχρονης περιόδου όπως τις Διακοπές στη Ρώμη (1953) και το Πιστεύουμε στον έρωτα (1954). Οι εταιρείες εισήγαγαν ηθοποιούς από διάφορες χώρες (ιδιαίτερα τη Βρετανία και τις Ηνωμένες Πολιτείες), οι οποίοι εμφανίστηκαν μαζί με τους Ιταλούς που έπαιζαν γενικά μικρότερους, υποστηρικτικούς ρόλους ή έκτακτους. Η Σοφία Λόρεν ήταν μια αξιοσημείωτη Ιταλίδα σταρ με επαρκή διεθνή απήχηση για να πρωταγωνιστήσει σε τέτοιες ταινίες.
Το 1962, η μακρά και ταραγμένη παραγωγή της Κλεοπάτρας έφερε την προσοχή των ΜΜΕ στην πόλη. Οι καθυστερήσεις οδήγησαν σε έναν αυξανόμενο προϋπολογισμό, καθιστώντας την την πιο ακριβή ταινία που έγινε ποτέ εκείνη τη στιγμή. Αντί να οδηγήσει σε παρακμή του ιταλικού κινηματογράφου, η μητρική βιομηχανία άνθισε κατά τη διάρκεια της εποχής. Το 1960, οι ιταλικές ταινίες ξεπέρασαν τις αμερικανικές εισαγωγές στην Ιταλία για πρώτη φορά από το 1946. Ωστόσο, υπήρχε μια αυξανόμενη επιρροή παραγωγών σε Χολυγουντιανό στυλ, καθώς δημοφιλή ιταλικά είδη όπως οι επικές ταινίες και τα σπαγκέτι γουέστερν προσπάθησαν να μιμηθούν τις επιτυχημένες παραγωγές του Χόλυγουντ. Αρκετοί Ιταλοί ηθοποιοί και σκηνοθέτες συχνά χρησιμοποιούσαν αγγλικά ψευδώνυμα όπως ο Σέρτζιο Λεόνε (στην ταινία για μια χούφτα δολάρια χρησιμοποίησε το ψευδώνυμο Μπομπ Ρόμπερτσον).
2970 Πεσταλότσι
Εξωτερικοί σύνδεσμοι-πηγές
Πεσταλοτσι
Χόλυγουντ στον Τίβερη
Ύστερα χρόνια
Η Τσινετσιτά έφτασε στο αποκορύφωμα της διεθνούς φήμης της μεταξύ της παραγωγής του Μπεν Χουρ και της Κλεοπάτρας (1958-1960). Ωστόσο κατά τη δεκαετία του 1960, η μόδα για τα κλασικά έπη άρχισε να παρακμάζει μετά την εμπορική αποτυχία της ταινίας Η πτώση της Ρωμαϊκής Αυτοκρατορίας (1964), αν και ταινίες σε άλλα είδη, όπως ο Δόκτωρ Ζιβάγκο (1965) του Ντέιβιντ Λην συνέχισαν να να είναι κερδοφόρες.
Το 2009 κυκλοφόρησε ένα ντοκιμαντέρ με τίτλο Χόλυγουντ στον Τίβερη, όπου απεικονίζει τα στούντιο της Τσινετσιτά και τους διάφορους αστέρες που εργάστηκαν εκεί μεταξύ 1950 και 1970.